wickkiey/tamil-wikipedia-markdown huggingface dataset:
# ஹிருன்யா



**ஹிருன்யா** (ஆங்கிலம்:hryvnia ; உக்ரைனிய மொழி:гривня; சின்னம்: **₴**; குறியீடு: **UAH**) உக்ரைன் நாட்டின் நாணயம். இது 1996ல் முதன் முதலில் அறிமுகப்படுத்தப்பட்டது. 1990 வரை சோவியத் யூனியனின் ஒரு பகுதியாக இருந்த உக்ரைனியின் சோவியத் ரூபிள் நாணயமுறையாக இருந்து வந்தது. சோவியத் யூனியன் சிதறி உக்ரைன் தனி நாடானபின் சிறிது காலம் ரூபிளே புழக்கத்திலிருந்தது. 1992ல் உக்ரைனிய கார்போவானெட்ஸ் என்ற புதிய நாணயமுறை அறிமுகப்படுத்தப்பட்டது. ஆனால் பணவீக்கம் அதிகமானதால 1996ல் புதிய நாணயமுறையாக ஹிருன்யா அறிமுகப்படுத்தப்பட்டது. ஒரு லட்சம் கார்போவானெட்சுக்கு ஒரு ஹிருன்யா என்ற விகிதத்தில் புதிய நாணயமுறை புழக்கத்தில் விடப்பட்டது. ஹிருன்யா என்ற சொல்லின் பன்மை வடிவம் ஹிருன்யி. ஒரு ஹிருன்யாவில் 100 கோப்பியோக்கி உள்ளன.
# ஸ்வாட்டெ



**ஸ்வாட்டெ** (ஆங்கிலம்:złoty; ஒலிப்பு; சின்னம்: **zł**; குறியீடு: **PLN**) போலந்து நாட்டின் நாணயம். ஸ்வாட்டெ என்று பெயருள்ள பல நாணயமுறைகள் பல நூற்றாண்டுகளாக போலந்தில் பயன்படுத்தப்பட்டுள்ளன. தற்போது புழக்கத்திலிருக்கும் ஸ்வாட்டெ 1996ல் அறிமுகப்படுத்தப்பட்டது. மே 2004ல் போலந்து ஐரோப்பிய ஒன்றியத்தில் (ஐ. ஒ) இணைந்து விட்டதால் விரைவில் ஐ. ஒவின் பொது நாணயமான யூரோ போலந்தின் நாணயமாகி விடும். ஒரு ஸ்வாட்டெயில் 100 குரோஸ்கள் உள்ளன.
# செக் கொருனா



**செக் கொருனா** (செக் மொழி:koruna česká; சின்னம்: **Kč**; குறியீடு: **CZK**) செக் குடியரசு நாட்டின் நாணயம். கொருனா என்ற சொல்லுக்கு செக் மொழியில் கிரீடம்/முடி என்று பொருள். 1993 செக் குடியரசும் ஸ்லோவேக்கியக் குடியரசும் ஒன்றிணைந்து செக்கஸ்லோவாக்கியா என்ற நாடாக இருந்தன. அப்போது புழக்கத்திலிருந்த நாணய முறைக்கு செக்கஸ்லோவாக்கிய கொருனா என்று பெயர். 1993ல் இரு நாடுகளும் பிரிந்தபோது நாணய முறைகளும் பிரிந்து செக் கொருனா, ஸ்லோவாக்கிய கொருனா என்று இருவேறு நாணயமுறைகளாகி விட்டன. செக் குடியரசு ஐரோப்பிய ஒன்றியத்தின் (ஐ. ஒ) இணைந்து விட்டாலும் ஐ. ஒவின் பொது நாணயமான யூரோ நாணய முறையை ஏற்றுக் கொள்ள வில்லை. கொருனாவே செக் குடியரசின் நாணயமாகத் தொடர்கிறது. (ஆனால் 2008ல் ஸ்லோவாக்கிய யூரோவுக்கு மாறிவிட்டது). ஒரு செக் கொருனாவில் 100 ஹலேர்கள் உள்ளன.
# ஜார்ஜிய லாரி



**லாரி** (ஜார்ஜிய மொழி: ლარი; சின்னம்: **lari**; குறியீடு: **GEL**) ஜார்ஜியா நாட்டின் நாணயம். ஜார்ஜியா 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே ஜார்ஜியாவிலும் புழக்கத்திலிருந்தது. 1991ல் சோவியத் யூனியன் சிதறியதும், ஜார்ஜியா சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் லாரி என்ற புதிய நாணயம் அறிமுகபடுத்தப்பட்டது. லாரி என்ற சொல்லுக்கு ஜார்ஜிய மொழியில் “உடைமை” என்று பொருள். ஒரு லாரியில் 100 டெட்ரிக்கள் உள்ளன.
# இருபெயரொட்டுப் பண்புத்தொகை

சிறப்புப் பெயர் முன்னும் பொதுப் பெயர் பின்னும் நின்று இடையில் **ஆகிய** என்னும் பண்பு உருபு தொக்கி வருவது **இருபெயரொட்டுப் பண்புத்தொகை** ஆகும்  

எடுத்துக்காட்டு: மார்கழித் திங்கள், சாரைப்பாம்பு.  

**இருபெயரொட்டுப் பண்புத்தொகை** பண்புப் பெயர் இடம் பெறாத பண்புத் தொகை ஆகும். பண்புப் பெயர்ச் சொற்களுடன் வேறு சொற்கள் சேர்ந்து வந்து ஆகிய எனும் சொல் ‌மறைந்து வருவது பண்புத் தொகை எனப்படும். ***இருபெயரொட்டுப் பண்புத்தொகை*** என்பது பொதுப் பெயரோடு சிறப்புப் பெயரோ, சிறப்புப் பெயரோடு பொதுப் பெயரோ சேர்ந்தமைந்து ஒரு பொருளை உணர்த்துவதாகும். பண்புத் தொகை போல இங்கும் “ஆகிய‌” எனும் சொல் மறைந்து ‌நிற்கும். சிறப்புப் பெயர்ச் சொற்கள் பண்புப் பெயர்ச் சொற்கள் ஆகாவிடினும் பண்புத் தொகை போல “ஆகிய” எனுஞ்சொல் மறைந்து நிற்றலால் இது இருபெ‌யரொட்டுப் பண்புத் தொகை எனப்பட்டது.  

எடுத்துக்காட்டுகள்:  

பலா மரம் - பலா என்பது சிறப்புப் பெயர்ச் சொல், மரம் என்பது பொதுப் பெயர்ச் சொல் (பலாவாகிய மரம் - ஆகிய மறைந்து வந்தது)  
சாரைப்பாம்பு - சாரையாகிய பாம்பு.  
தமிழ்மொழி  

வாழைப்பழம்  

தைப்பொங்கல்  

**எடுத்துக்காட்டுகள்**

| சிறப்புப் பெயர் | பொதுப்பெயர் | இருபெயரொட்டுப் பண்புத்தொகை |  |
| --- | --- | --- | --- |
| மார்கழி, தை, ஏப்ரல், மே | மாதம் | மார்கழிமாதம், தைமாதம், ஏப்ரல்மாதம், மேமாதம் |  |
| மார்கழி | திங்கள் | மார்கழித் திங்கள் |  |
| காலை, மாலை, பகல், இரவு, கேள்வி | நேரம் | காலைநேரம், மாலைநேரம், பகல்நேரம், இரவுநேரம்,கேள்விநேரம் |  |
| சாரை | பாம்பு | சாரைப்பாம்பு |  |
| தமிழ் | மொழி | தமிழ்மொழி |  |
| வாழை, பலா | பழம் | வாழைப்பழம், பலாப்பழம் |  |
| சதுரம், வட்டம் | வடிவம் | சதுரவடிவம், வட்டவடிவம் |  |
| சிவப்பு, பச்சை | நிறம் | சிவப்பு நிறம், பச்சை நிறம் |  |
| பலா, வாழை, கொய்யா, தென்னை, பனை, புளி, வேம்பு | மரம் | பலாமரம், வாழைமரம், கொய்யாமரம், தென்னைமரம், பனைமரம், புளியமரம், வேப்பமரம் |  |
| வறுமை, எல்லை | கோடு | வறுமைக்கோடு, எல்லைக்கோடு |  |
| கை, குடிசை, நெசவு, உழவு | தொழில் | கைத்தொழில், குடிசைத்தொழில், நெசவுத்தொழில், உழவுத்தொழில் |  |
| முல்லை, மல்லிகை, தாமரை, ரோஜா, சாமந்தி, செம்பருத்தி, அரளி, கார்த்திகை | பூ | முல்லைப்பூ, மல்லிகைப்பூ, தாமரைப்பூ, ரோஜாப்பூ, சாமந்திப்பூ, செம்பருத்திப்பூ, அரளிப்பூ, கார்த்திகைப்பூ |  |
| உயிர், மெய் | எழுத்து | உயிரெழுத்து, மெய்யெழுத்து |  |
| வாளை | மீன் | வாளை மீன் |  |
| இமயம் | மலை | இமயமலை |  |
| விநாயகர், முருகன், வள்ளுவர், சிவன், புத்தர் | பெருமான் | விநாயகப் பெருமான், முருகப் பெருமான், வள்ளுவப் பெருமான், சிவபெருமான், புத்தபெருமான் |  |
| வரதராஜர்/வரதராஜன் | பெருமாள் | வரதராஜப் பெருமாள் |  |
| துர்க்கை, காளி, கண்ணகி, மீனாட்சி, நாகபூஷணி | அம்மன் | துர்க்கையம்மன், காளியம்மன், கண்ணகியம்மன், மீனாட்சியம்மன், நாகபூஷணியம்மன் |  |
| ஆறுமுகம், சபாபதி | நாவலர் | ஆறுமுக நாவலர், சபாபதி நாவலர் |  |
| குமாரசாமி, மயில்வாகனம் | புலவர் | குமாரசாமிப் புலவர், மயில்வாகனப் புலவர் |  |
| மகேஸ்வரன், குமாரசுவாமி | குருக்கள் | மகேஸ்வரக் குருக்கள், குமாரசுவாமிக் குருக்கள் |  |
| விநாயகர், இராசநாயகம், சிதம்பரநாதன் | முதலியார் | விநாயக முதலியார், இராசநாயக முதலியார், சிதம்பரநாத முதலியார் |  |
| கந்தன், மன்மதன் (காமன்) | வேள் | கந்தவேள், மன்மதவேள் (காமவேள்) | } |
# உருசியாவின் ஆறாம் இவான்


**ஆறாம் இவான் அந்தோனொவிச்** (*Ivan VI Antonovich of Russia* (Ivan Antonovich; ; – ), இரசியப் பேரரசின் அரசனாக 1740 ஆம் ஆண்டில் 2 மாதக் குழ்ந்தையாக இருகும் போது அறிவிக்கப்பட்டான். ஆனாலும் இவன் பேரரசனாக முடிசூடவில்லை. ஓராண்டுக்குள்ளேயே முதலாம் பீட்டரின் மகள் எலிசபெத்தினால் பதவியில் இருந்து அகற்றப்பட்டுச் சிறைப் பிடிக்கப்பட்டான். இவான் தனது இறுதிக் காலம் முழுவதும் சிறையிலேயே கழித்தான். 1764 ஆம் ஆண்டில் தனது 23வது அகவையில் இவனைச் சிறையில் இருந்து விடுவிக்க எடுக்கப்பட்ட ஒரு முயற்சியில் சிறைக் காவலாளிகளால் குத்திக் கொலை செய்யப்பட்டான்.
# இறைமையுள்ள நாடு

**இறைமையுள்ள நாடு** (Sovereignty State) என்பது, நிலையான மக்கள், வரையறுக்கப்பட்ட ஆட்சிப்பகுதி, ஒரு அரசு, பிற இறைமையுள்ள நாடுகளுடன் தொடர்புகளைப் பேணுவதற்கான வல்லமை என்பவற்றைக் கொண்ட ஒரு நாடு ஆகும்.  
.  
இவ்வாறான ஒரு நாடு, பிற நாடுகளில் தங்கியிராதது என்றும், வேறு நாடுகளின் கட்டுப்பாட்டுக்குள் இல்லாதது என்றும் பொதுவாகப் புரிந்துகொள்ளப்படுகின்றது. கோட்பாட்டளவில் பிற நாடுகளால் ஏற்றுக்கொள்ளப்படாமல் ஒரு இறைமையுள்ள நாடு இருக்க முடியும் எனினும், பிற இறைமையுள்ள நாடுகளுடன் ஒப்பந்தங்கள் செய்துகொள்வதும், அரசுமுறைத் தொடர்புகளைப் பேணிக்கொள்வதும் கடினமாக இருக்கும்.
# வேற்றிடச்சூல்


**வேற்றிடச்சூல்** (Ectopic pregnancy) என்பது, கருக்கட்டலின் பின்னர் கருவானது கருப்பை தவிர்ந்த வேறு இடங்களில் பதியும் சிக்கலான ஒரு நிலமையைக் குறிக்கும். வேற்றிடச்சூல் கருத்தரிப்பில், கருப்பையில் பதிவதற்குப் பதிலாக, கருவானது பலோப்பியன் குழாய், கருப்பை வாய், சூலகம் போன்ற இடங்களில் பதிந்து விடுவதுண்டு. இப்படியான நிலைமைகளில் அவசர சிகிச்சைப் பிரிவின் உதவியை நாடுவது உடனடித் தேவையாகும். சரியான முறையில் சிகிச்சை அளிக்கப்படாவிடின், தாயின் உயிருக்கே ஆபத்தாக முடியும். பொதுவாக அவ்வாறு பதியும் கரு முழு வளர்ச்சியடைந்து குழந்தையாக உருவாவதில்லை. தவிரவும் இப்படியான நிலை தாய்க்கு மிகவும் அபாயமானதும், உயிருக்கே ஊறு விளைவிக்கவல்லதுமாகும். இதனால் உள்ளான குருதிப்பெருக்கு ஏற்படுதலே பொதுவான சிக்கலாகும்.  

மிகவும் முன்னேற்றமடைந்த நோய் கண்டறியும் முறைகளாலேயே இதனை ஆரம்ப கருத்தரிப்புக் காலத்தில் கண்டறிய முடிகிறது. இருப்பினும், உலகில் கர்ப்பிணிப்பெண்ணில் ஏற்படும் சிக்கல்கள், இறப்பிற்கு இந்த வேற்றிடசூலும் ஒரு முக்கிய காரணியாகவே உள்ளது. வளர்ந்த நாடுகளில் நிகழும் மொத்த கருத்தரிப்பு எண்ணிக்கையில், 1% - 2% மான கருத்தரிப்பு இவ்வாறு வேற்றிடச்சூல் நிலையிலுள்ளதாகவும், அதேவேளை மலட்டுத்தன்மை சிகிச்சை மூலம் ஏற்படும் கருத்தரிப்பில் இந்த வீதம் 4% வரை அதிகரிப்பதாகவும் கணிக்கப்பட்டுள்ளது. வளர்ந்த நாடுகளில் இவ்வகையான இறப்பைத் தவித்தலில் முன்னேற்றம் ஏற்பட்டு வரும் வேளையில், வளர்ந்துவரும் நாடுகளில் பெரியளவில் முன்னேற்றம் நிகழவில்லை. இவ்வகையான இறப்பு வளர்ந்த நாடுகளில் 0.1 - 0.3 % வரை நிகழ்வதாகவும், வளர்ந்துவரும் நாடுகளில் 1 - 3 % வரை நிகழ்வதாகவும் உலக சுகாதார அமைப்பின் ஒரு கணிப்புக் கூறுகின்றது. முதன் முதலில் அறியப்பட்ட வேற்றிடச்சூல் விளக்கம் அல்-சராவி :en:Al-Zahrawi என்னும் ஒரு அறுவைச்சிகிச்சை நிபுணரால், 11ஆம் நூற்றாண்டில் கொடுக்கப்பட்டுள்ளது. 50% த்திற்கும் குறைவானவர்களிலேயே இவ்விரு அறிகுறிகளும் ஒன்றாகக் காணப்படும்.  

சடுதியாக ஏற்படும் கீழ் வயிற்று வலி, இடுப்பு வலி, இளகிய கருப்பை வாய் போன்றவற்றுடன், மனிதக்கரு வெளியுறை கருவகவூக்கி (:en:hCG) அளவில் ஏற்படும் அதிகரிப்பு, உடலின் உள்ளே நிகழும் குருதிப்பெருக்கு என்பன உணர்குறி மற்றும் அறிகுறிகளாகக் காணப்படும். முன்னர் கருக்கலைப்பு செய்யப்பட்டிருத்தல் சூழிடரை அதிகரிப்பதாகக் கொள்ளப்படவில்லை.  

இவ்வகையான காரணிகள் சீழிடர்கள் இருந்தாலும், மூன்றில் ஒரு பங்கினர் அல்லது அரைப் பங்கினரில் எந்தவொரு சூழிடரையும் சரியாகக் கண்டு பிடிக்க முடியாமல் இருக்கிறது.  

## நோய் கண்டறிதல்
கருத்தரிப்புப் பரிசோதனையில் ஒரு பெண் கருத்தரிப்புக்கு உட்பட்டுள்ளார் என்று கண்டு பிடிக்கப்பட்ட நிலையில், அந்தப் பெண்ணுக்கு வயிற்று வலி மற்றும் குருதிப்பெருக்கு இருக்குமானால், அவருக்கு வேற்றிடச்சூல் கொள்ளப்பட்ட நிலையில் இருக்கின்றாரா என்பது அறியப்பட வேண்டும்.  

## அடிக்குறிப்புகள்
# மல்டோவிய லியு



**மல்டோவிய லியு** (மல்டோவிய மொழி: leu moldovenesc ; சின்னம்: **leu**; குறியீடு: **MDL**) மல்டோவா நாட்டின் நாணயம். லியு என்ற சொல்லுக்கு ரொமேனிய மொழியில் “சிங்கம்” என்று பொருள். ரொமேனியா நாட்டின் நாணயமும் லியு என்றே அழைக்கப்படுகிறது. 1993 வரை மல்டோவா ரொமேனிய நாட்டின் ஒரு பகுதியாக இருந்ததே இதற்கு காரணம். சுதந்திரம் பெரும்வரை ரொமேனிய லியுவே மல்டோவாவின் நாணயமுறையாக இருந்தது. லியுவின் பன்மை வடிவம் ”லெய்”. ஒரு லியுவில் 100 பானி உள்ளன.
# கசக்ஸ்தானிய டெங்கே



**டெங்கே** (கசாக் மொழி: теңге; சின்னம்: **T̅**; குறியீடு: **KZT**) கசக்ஸ்தான் நாட்டின் நாணயம். கசக்ஸ்தான் 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே கசாக் குடியரசிலும் புழக்கத்திலிருந்தது. 1991ல் சோவியத் யூனியன் சிதறியதும், கசக்ஸ்தான் சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் டெங்கே என்ற புதிய நாணயம் அறிமுகபடுத்தப்பட்டது. டெங்கே என்ற சொல்லுக்கு கசாக் மொழியில் “தராசு” என்று பொருள். ஒரு லாரியில் 100 டியன்கள் உள்ளன. 2007ல் டெங்கேவிற்கு **T̅** என்ற புதிய சின்னம் அறிமுகப்படுத்தப்படது. டெங்கே என்ற சொல்லிற்கு தனியே பன்மை வடிவம் கிடையாது.  
1000 tenge commemorative banknote for 2010 year - the Chairmanship of Kazakhstan in OSCE
# மதராசபட்டினம் (திரைப்படம்)



**மதராசபட்டினம்** என்பது 2010இல் வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தினை விஜய் இயக்கியிருந்தார். இத்திரைப்படத்தில் ஆர்யா, ஏமி ஜாக்சன், நாசர், கொச்சின் ஹனீபா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார். இத்திரைப்படம் 2010 சூலை 9 வெளியிடப்பட்டு வெற்றி பெற்றது.  

## கதைச் சுருக்கம்
கதைப்படி, இந்தியாவிற்கு சுதந்திரம் கிடைக்கப்போகும் தருணத்தில் மதராசப்பட்டினத்தில் வசிக்கும் சலவை தொழிலாளி ஆர்யா. அவரது வீரதீர செயல்களையும், நற்குணங்களையும் யதேச்சையாக கவனிக்கின்ற ஆ‌ங்கிலேய கவர்னரின் மகளுக்கு ஆர்யா மீது காதல். அந்த காதல் தடைகளைத் தாண்டி வெற்றியடைந்ததா தோல்வியடைந்ததா என்பதை கதாநாயகி நினைவலைகளில் இருந்து கூறுகிறது இப்படம்.  

இந்தியா சுதந்திரம் பெறும் சமயத்தில் சென்னை ஆளுநராக இருந்தவரின் புதல்வி ஏமி ஜாக்சன். அவர் சென்னையில் தனது மொழிபெயர்ப்பாளருடன் சுற்றிக் கொண்டிருக்கும் போது ஆர்யா ஒரு கழுதைக்குட்டியைக் காப்பாற்றுவதைக் காண்கிறார். இதைக் கண்டு ஆர்யா மீது காதல் கொள்கிறார். தொடர்ந்து வரும் சந்திப்புகளில் ஆர்யாவும் ஏமி மீது காதல் கொள்கிறார். இதைத் தொடர்ந்து ஆர்யா, ஏமிக்கு ஒரு தாலியைக் கொடுக்கிறார். ஆனால் சுதந்திரம் கிடைத்த பின்பு இருவரும் பிரிக்கப்படுகிறார்கள். 60 ஆண்டுகளுக்குப் பின் ஆர்யாவிடம் இருந்து பெற்ற தாலியைத் திருப்பிக் கொடுக்க இந்தியா வரும் ஏமி, ஆர்யா இத்தனை ஆண்டுகளாகத் திருமணம் செய்து கொள்ளவில்லை என்றும் தனது பெயரில் பல நற்பணிகள் செய்து வருகிறார் என்றும் அறிகிறார். இதைத் தொடர்ந்து ஏமியும் ஆர்யாவின் சமாதியின் அருகே உயிர் துறக்கிறார்.  

## நடிகர்கள்

- ஆர்யா இளம்பரிதி (அல்லது) பரிதி என
- ஏமி சாக்சன் ஆமி வில்கின்சன்
- நாசர் - அய்யாகண்ணு
- கொச்சி ஹனீஃபா - நம்பி
- லிசா லாசரஸ் கேத்தரின்
- அலக்சு ஓ'நெல் -ராபர்ட் எல்லிஸ்
- எம். ஆர். கிஷோர் குமார் - ரெங்கன்
- கபீராக உமர் லத்தீப்
- கர்ணனாக என்.எல். சீனிவாசன்
- சதீஸ் - பச்சை
- எம். எசு. பாசுகர் - வேங்கப்பன்
- பாலா சிங் துரைசாமி
- பாலாஜி வேணுகோபால் வீரசேகர முரளி
- லோலு சபா ஜீவா முரளியின் உதவியாளர்
- இளங்கோ குமரவேல் - டாக்ஸி ஓட்டுனர்
- லீமா பாபு - செல்வி
- டி. எம். கார்த்திக் - பெயிண்டர் என
- ஜார்ஜ் மரியன் ஆங்கில ஆசிரியராக
- அப்புக்குட்டி - சோம்பேரி மனிதன்
- அஜயன்பாலா - சென்னை மத்திய தொடருந்து நிலையம் - நிலைய தலைவர்
- சம்பத் ராம் - காவல் அதிகாரி
- நீலு நஸ்ரீன்
- ஆளுநராக ஜாக் ஜேம்ஸ்
- ஆளுநரின் மனைவியாக லவ்டே ஸ்மித்
- ரெவரெண்ட் எம். ஸ்மித் ஆக மைக் பாரிஷ்
- பிரித்தானிய அதிகாரியாக மாத்தியூ பெல்லன்

## இசை

மதராசபட்டினம் திரைப்படத்திற்கு ஜி. வி. பிரகாஷ் குமார் இசை அமைத்தார். இந்த பாடல்களை 4 ஏப்ரல் 2010 அன்று கமல்ஹாசன் மற்றும் அல்லு அர்ஜுன் ஆகியோர் வெளியிட்டனர். பாடல்களை நா. முத்துக்குமார் எழுதினார்.  

**தமிழ் பாடல்கள்**  

**தெலுங்கு பாடல்கள்**
# பெரமியம்



**பெரமியம்** (ஆங்கிலம்:Peramiyam),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம் மூலனூர்பேரூராட்சியில் இருக்கும் ஒரு ஊராட்சி ஆகும்.  

## புவியியல்
இவ்வூரின் அமைவிடம் 10.80° N 77.63° E ஆகும்.  
கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 2000 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மூலனூர் மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 71%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே.  

## இறை வழிபாட்டுத் தலங்கள்
- வலஞ்சுழிநாதர் கோயில்.
# ஏ. எல். ராகவன்


**ஏ. எல். இராகவன்** (*A. L. Ragavan*; 1933 - சூன் 19, 2020), தென்னிந்தியாவின் பழம்பெரும் திரைப்பட நடிகரும், பின்னணிப் பாடகரும் ஆவார். இவர் 1950களில் இருந்து 1970கள் வரை தமிழ்த் திரைப்படங்களில் பல பாடல்களைப் பாடியுள்ளார். இவரது மனைவி பிரபல நடிகை எம். என். இராஜம் ஆவார். இந்த இணையருக்கு பிரம்மா என்ற மகனும், நளினா என்ற மகளும் உண்டு.  

இவர் அ. லெட்சுமண பாகவதரின் மகனாக, 1933-இல் தஞ்சாவூர் மாவட்டம், பாபநாசம் வட்டம், அய்யம்பேட்டையில் பிறந்தார். ஏ. எல். இராகவன் 1947 ஆம் ஆண்டு கிருஷ்ண விஜயம் திரைப்படத்தில் நடிகராக அறிமுகமானார். அதன்பிறகு சுதர்ஸன் படத்தில் கண்ணனாக நடித்தார். 1950 ஆம் ஆண்டு வெளியான விஜயகுமாரி திரைப்படத்தில் குமாரி கமலாவுக்காக பெண் குரலில் பாடி பாடகராக அறிமுகமானார். அதன்பிறகு *எங்கிருந்தாலும் வாழ்க*..., *சீட்டுக்கட்டு ராஜா*..., *என்ன வேகம் நில்லு பாமா*..., *அங்கமுத்து தங்கமுத்து*... உள்ளிட்ட பல பாடல்களால் நன்கு அறியப்பட்டவர். ஏ. எல். இராகவன் சௌராட்டிர சமூகத்தைச் சேர்ந்தவர்.. அன்பே வா திரைப்படத்தில் எம்.ஜி.ஆர். உடன் சேர்ந்து, 'நாடோடி நாடோடி...' என்ற திரைப்பாடலுக்கு நடனம் ஆடினார். பிற்காலத்தில் *அலைகள்*, *அகல்யா* போன்ற தொலைக்காட்சித் தொடர்களில் நடித்துள்ளார். உடல்நிலை பாதிக்கப்பட்ட இராகவன் சென்னை தனியார் மருத்துவமனையில் அனுமதிக்கப்பட்டதில், இவருக்கு கொரோனா வைரசு தொற்று கண்டறியப்பட்டது. இந்நிலையில் 2020 சூன் 19 இறந்தார்.
# எஸ். சி. கிருஷ்ணன்


**எஸ். சி. கிருஷ்ணன்** (*S. C. Krishnan*) சௌராட்டிர சமூகத்தைச் சேர்ந்த தென்னிந்தியாவின் பழம்பெரும் திரைப்படப் பின்னணிப் பாடகர் ஆவார். 1950களில் தமிழ்திரைப்படங்களில் பல பாடல்களைப் பாடியுள்ளார். தமிழர் உள்ளத்தில் நீங்கா இடம் பிடித்த 'அத்தானும் நான் தானே', 'சித்தாடை கட்டிக்கிட்டு', 'மண்ணை நம்பி மரமிருக்கு' ஆகிய பாடல்களைப் பாடியுள்ளார்.  

## இளமைக்காலம்
அப்போது இராமநாதபுரம் மாவட்டத்தின் கீழிருந்த சிவகங்கையில் 1929 ஆம் ஆண்டு செல்வம் ஆச்சாரி என்ற நகைத் தொழிலாளியின் நான்காவது மகனாகப் பிறந்தார். 1937 ஆம் ஆண்டு டி. கே. எஸ். நாடகக் குழுவில் நடிகராகச் சேர்ந்தார். பின்னர் என். எஸ். கிருஷ்ணன், கே. ஆர். ராமசாமி ஆகியோரின் நாடகக் குழுக்களிலும் நடிகராக இருந்துள்ளார். அப்போது அறிஞர் அண்ணாவின் *வேலைக்காரி*, *ஓர் இரவு* ஆகிய நாடகங்களில் நடித்துள்ளார். இந்த இரண்டு நாடகங்களும் வேலைக்காரி, ஓர் இரவு என்ற பெயரிலேயே பின்னர் திரைப்படமாக்கப்பட்டன.  

## தொழில் வாழ்க்கை
1949 ஆம் ஆண்டு சேலம் மாடர்ன் தியேட்டர்ஸ் நிறுவனத்தில் நடிகராக வேலைக்குச் சேர்ந்தார். பெரிய திரைப்பட தயாரிப்பு நிறுவனங்களில் அக்காலத்தில் நடிகர்கள் மாதச் சம்பளத்தில் நியமிக்கப்படுவது வழக்கம். அங்கு வேலை செய்யும் காலத்தில் மாடர்ன் தியேட்டர்ஸ் தயாரித்த பல படங்களில் நடித்துள்ளார். 1952 ஆம் ஆண்டு இந்த நிறுவனம் கல்யாணி என்ற திரைப்படத்தைத் தயாரித்த போது அதில் முதன்முதலாக இரண்டு பாடல்கள் பாடினார். ஒரு பாடலைத் தனித்தும், மற்றப் பாடலை கே. ராணியுடன் இணைந்தும் பாடினார். தனித்துப் பாடிய *கலப்படம், கலப்படம்* என்ற பாடல் புகழ் பெற்றது. அதன் பின் பின்னணிப் பாடகராக விளங்கினார்.  

இவர் கருநாடக இசையில் நல்ல தேர்ச்சி பெற்றவராக இருந்தும் பெரும்பாலும் நகைச்சுவை நடிகர்களுக்குக் குரல் கொடுக்கவே இவரை இசையமைப்பாளர்கள் பயன்படுத்தினார். எனினும் அமுதவல்லி என்ற திரைப்படத்தில் இவர் டி. ஆர். மகாலிங்கத்துடன் இணைந்து பாடிய *தத்துவக் கலையுடன்* என்ற பாடல் இவரது சங்கீத ஞானத்தை வெளிப்படுத்துவதாக அமைந்தது.  

இவர் சிறிது காலம் சென்னை தொலைக்காட்சி நிலையத்தில் இசையமைப்பாளராகப் பணியாற்றினார்.  

## விருதுகளும் பட்டங்களும்
1981 ஆம் ஆண்டு தமிழ் நாடு மாநில அரசால் கலைமாமணி விருது வழங்கி கௌரவிக்கப்பட்டார்.  

## சொந்த வாழ்க்கை
இவருக்கு மனைவி, இரண்டு மகள்கள், ஒரு மகன் குடும்பமாக அமைந்தனர். டி. ஆர். மகாலிங்கம் இவரது சிறந்த நண்பராக இருந்தார். தொலைக்காட்சி நிலையத்தில் பணியாற்றிக் கொண்டிருந்தபோது பக்கவாத நோயால் பீடிக்கப்பட்டார். சுமார் 4 வருடங்கள் நோயால் அவதிப்பட்ட பின்னர் 1983 ஆம் ஆண்டு இயற்கை எய்தினார்.
# தீனா (திரைப்படம்)



***தீனா*** (*Dheena*) அஜீத் குமார் நடித்து 2001 ஆம் ஆண்டு சனவரி மாதம் 14 ஆம் தேதியன்று வெளியான ஒரு தமிழ்த் திரைப்படமாகும். இத்திரைப்படத்தில் சுரேஷ் கோபி, லைலா போன்றோர் முன்னணிக் கதாப்பாத்திரங்களில் நடித்துள்ளனர். இந்த திரைப்படத்தை இயக்கியதன் மூலமாகத்தான் இயக்குநர் ஏ. ஆர். முருகதாஸ் தமிழ்த் திரையுலகிற்கு அறிமுகம் ஆனார். இத்திரைப்படத்திற்கு யுவன் சங்கர் ராஜா இசை அமைத்துள்ளார்.  

## தயாரிப்பு
ஏ. ஆர். முருகதாஸ் இயக்குநர் எஸ். ஜே. சூர்யாவிடம் உதவி இயக்குநராக பணிபுரியும்பொழுதே நடிகர் அஜித் குமாரிடம் இப்படத்தில் லைலா மற்றும் சுரேஷ் கோபியுடன் இணைந்து நடிக்க சம்மதம் பெற்றார்.  

## நடிகர்கள்
- அஜித் குமார் - தீனதயாளன் (தீனா)
- சுரேஷ் கோபி - ஆதிகேசவன்
- லைலா - சித்ரா
- திவ்யா
- சிறீமன்
- சியாம் கணேஷ்
- 'மகாநதி' சங்கர் நாராயணன்
- ராஜேஷ்
- சீலா
- நக்மா - வத்திக்குச்சி பத்திக்காதுடா பாடலில் மட்டும்

## பாடல்கள்

இத்திரைப்படத்திற்கு இசையமைத்தவர் யுவன் சங்கர் ராஜா ஆவார். திசம்பர் 2000 அன்று வெளியான இத்திரைப்படத்தின் பாடல்கள் அனைத்தும் சிறப்பான வெற்றிப் பாடல்களாகும். யுவன் சங்கர் ராஜா தமிழ்த் திரைப்படத் துறையில் தனக்கென்று ஒரு இடத்தை பிடித்துக் கொள்ள அவருக்கு இத்திரைப்படம் உதவியது.  

| எண் | பாடல் | பாடியவர்கள் | நீளம் |
| --- | --- | --- | --- |
| 1 | "என் நெஞ்சில் நீங்களானே" | ஹரிஷ் ராகவேந்திரா | 4:22 |
| 2 | "காதல் வெப்சைட் ஒன்று" | சங்கர் மகாதேவன், ஹரிணி, டிம்மி | 5:35 |
| 3 | "நீ இல்லை என்றால்" | பவதாரிணி, முருகன் | 5:27 |
| 4 | "சொல்லாமல் தொட்டுச் செல்லும்" | ஹரிஹரன் | 5:19 |
| 5 | "வத்திக்குச்சி பத்திக்காதடி" | எஸ். பி. பாலசுப்பிரமணியம் | 4:45 |

## வகை
அதிரடித் திரைப்படம்
# அயன் (திரைப்படம்)


கலாநிதி மாறன்  
| writer =கே. வி. ஆனந்த்  
சுபா  
| starring = சூர்யா  
தமன்னா  
பிரபு  
அக்‌ஷதீப்  
| music = ஹாரிஸ் ஜெயராஜ்  
| cinematography = எம். எஸ். பிரபு  
| editing = படத்தொகுப்பாளர் ஆன்டனி  
| studio = ஏவிஎம் புரொடக்சன்  
| distributor = சன் பிக்சர்ஸ்<small>(இந்தியா)</small>  
ஐங்காரன் இன்டெர்நெசனல்<small>(ஐக்கிய இராச்சியம்)</small>  
ஃபைஸ்டார்<small>(மலேசியா)</small>  
| released = ஏப்ரல் 3, 2009  
| runtime = 158 நிமிடங்கள்  
| country =  
| language = தமிழ்  
| budget = 200 மில்லியன் (அமெரிக்க $ 3.2 மில்லியன்)  
| gross = 650 மில்லியன் (அமெரிக்க $ 11 மில்லியன்) இத் திரைப்படத்திற்கு இசை அமைத்ததின் மூலம் சிறந்த இசையமைப்பாளர் பிலிம்பேர் விருது, ஆண்டின் சிறந்த இசைத் தொகுப்புக்காக மிர்ச்சி விருது மற்றும் சிறந்த இசையமைப்பாளர் எடிசன் விருதுகளை பெற்றார்.  

## விமர்சனம்
ஆனந்த விகடன் வார இதழில் வந்த விமர்சனத்தில் "தமிழ் சினிமாவில் ஆச்சர்யமாகப் பலப் பல நாடுகளுக்குக் கதை பயணித்தாலும் அது திணிப்பாகத் தெரியாமல் கதைப் போக்கோடு இணைந்து பயணிக்கிறது... காட்சிகளை லாஜிக் மீறாமலும் புத்திசாலித் தனமாகவும் அமைக்க மெனக்கெட்டு இருப்பதற்குப் பாராட்டுகள். ஆனால், அதுவே ஒரு கட்டத்தில் ஓவர்டோஸ் அலர்ஜி ஏற்படுத்துவதுதான் அயனின் பின்பாதி 'பயன்'!" என்று எழுதி மதிப்பெண்களை வழங்கினர்.  

## ஆதாரங்கள்

## வெளியிணைப்புகள்
-
# செமாராங்


**செமாராங்** நகரம் இந்தோனேசியாவின் சாவகத் தீவின் வட கரையில் அமைந்துள்ள ஒரு பெரு நகராகும். மத்திய சாவக மாகாணத்தின் தலை நகரான செமாராங் நகரின் பரப்பளவு 225.17 சதுர கிலோ மீற்றர் ஆகும். ஒன்றரை மில்லியனுக்கு மேற்பட்ட மக்கள் வாழும் இந்நகரம் இந்தோனேசியாவின் ஐந்தாவது பெரிய நகரமாகும். இந்நகரின் அமைவிடம் ஆகும். நெதர்லாந்து காலனியாதிக்க காலத்திலிருந்து இன்று வரை இந்நகரம் இந்தோனேசியாவின் முக்கிய துறைமுக நகரங்களுள் ஒன்றாகத் திகழ்கிறது. குறிஞ்சி, முல்லை, மருதம், நெய்தல் ஆகிய நான்கு வகை நிலங்களையும் ஒருங்கே கொண்ட இந்நகரில் இந்தோனேசியச் சீனர்கள் அதிகமாக வசிக்கின்றனர்.  

## நிருவாகம்

செமாராங் நகரம் 16 நிருவாக மாவட்டங்களாகவும் 177 உப-மாவட்டங்களாகவும் பிரிக்கப்பட்டுள்ளது. 1906 வரையில் இந்நகரம் பூபதி (ஆளுநர்) ஒருவரின் கீழேயே இருந்து வந்தது. 1906 இன் பின்னர் நகரபிதா (மேயர்) ஒருவரின் கீழ் உள்ளது.  

## மொழி
இந்தோனேசியாவின் பல பாகங்களிலிருந்தும் இங்கு வந்து வசிப்போர் பல்வேறு மொழிகளைப் பேசக்கூடியோராயிருந்தாலும் அவர்களின் எண்ணிக்கை இங்கு அதிகமாக வாழும் சாவக மக்கள் தொகையுடன் ஒப்பிடும்போது அது மிகவும் குறைவானதே. இங்குள்ள மக்கள் அநேகமாக சாவகம் அல்லது இந்தோனேசிய மொழியே பேசுகின்றனர். இங்கு அதிகமாக வாழும் சீனர்கள் ஹோக்கியன் அல்லது மாண்டரின் மொழியைப் பேசுகின்றனர்.  

## தரைத்தோற்றம்

இந்நகரம் சாவகத் தீவின் மத்திய சாவக மாகாணத்தின் வட கரையில் அமைந்துள்ளது. இங்கு கடலை அடுத்ததாகவே மலைப்பாங்கான நிலப் பகுதிகளைக் காணலாம். செமாராங் நகரைச் சூழவுள்ள பகுதிகளில் அதிகளவில் புகையிலைப் பயிர்ச் செய்கை இடம் பெறுகிறது.  

## காலநிலை
செமாராங் அயன மண்டல மழைக்காட்டுக் காலநிலையையும் பகுதியளவில் அயன மண்டல பருவப் பெயர்ச்சிக் காலநிலையையும் கொண்டுள்ளது.  

## சகோதர நகரங்கள்
- - மலாக்கா நகரம், மலேசியா
- - டலஹாசி, ஐக்கிய அமெரிக்கா
# எங்கள் அண்ணா (திரைப்படம்)



***எங்கள் அண்ணா*** (*Engal Anna*) என்பது 2004 ஆம் ஆண்டில் சித்திக் இயக்கத்தில் வெளியான தமிழ்-மொழி நகைச்சுவை நாடகத் திரைப்படம் ஆகும். இந்த திரைப்படத்தில் விஜயகாந்த், பிரபுதேவா, வடிவேல்,பாண்டியராஜன், நமிதா, சொர்ணமால்யா, இந்திரஜா, லால், மணிவண்ணன், ஆனந்த் ராஜ் போன்ற பலர் நடித்துள்ளார்கள்.  

இது 2003 ஆம் ஆண்டு மலையாளத்தில் வெளியான*கிரோனிக் பேச்சிலர்* படத்தின் மறு ஆக்கம் ஆகும். இப்படம் 14 சனவரி 2004 அன்று வெளியிடப்பட்டு வணிக ரீதியாக வெற்றி பெற்றது.  

## நடிகர்கள்
- விஜயகாந்த் - எஸ்பி சுந்தரலிங்கம் பிரபாகரன்
- பிரபுதேவா - கண்ணன்
- வடிவேல் - மயில்சாமி
- பாண்டியராஜன் - சீனு
- நமிதா - கௌரி
- சொர்ணமால்யா - பார்வதி
- இந்திரஜா - பவானி ஈஸ்வரமூர்த்தி
  - ரேவதி பிரியா - இளைய பவானி
- லால் - சுந்தரலிங்கம் & வீரபாண்டியன்
- மணிவண்ணன் - ராமநாதனாக மணிவண்ணன்; எஸ்பியின் மாமா & கண்ணனின் அப்பா
- ஆனந்த் ராஜ் - துரைராஜா
- வடிவுக்கரசி - ஈஸ்வரி
- தியாகு - தர்மராஜ்
- எம். எசு. பாசுகர் - மணி
- குயிலி - லட்சுமி; சுந்தரலிங்கத்தின் முதல் மனைவி
- யுவஸ்ரீ - பானுமதி; சுந்தரலிங்கத்தின் இரண்டாவது மனைவி
- சபிதா ஆனந்த் - துர்கா; ஈஸ்வரமூர்த்தியின் மனைவி
- பசி சத்யா - மங்களம்; துரைராஜின் அம்மா
- பவன் குமார் - ஆனந்தன்
- விஜய சிங் - சுசீலா
- ஸ்ரீலதா - ராணி; கண்ணனின் மூத்த சகோதரி
- மின்னல் தீபா - கீதா; கண்ணனின் காதலி

## தயாரிப்பு
நடிகர் விஜயகாந்த் நடிப்பில் வெளியான முந்தைய படங்கள் வசூல் ரீதியாக தோல்வியடைந்ததை அடுத்து, மலையாளப் படமான 'கிரோனிக் பேச்சிலர்' படத்தை தமிழில் மறு ஆக்கம் செய்ய விஜயகாந்த் முடிவு செய்தார். கிரோனிக் பேச்சிலர் படத்தை இயக்கிய சித்திக், இந்த தமிழ் பதிப்பை இயக்கும் பொறுப்பை ஏற்றிருந்தார்.  

படத்தில் மற்றொரு முக்கிய வேடத்தில் நடிக்க கார்த்திக்கை முதலில் சித்திக் அணுகினார், ஆனால் நடிகர் அதை நிராகரித்து அந்த பாத்திரம் பிரபுதேவாவுக்கு சென்றது. முன்னதாக தெலுங்குப் படங்களில் நடித்த பைரவி, முன்னணி நடிகையாகத் தேர்ந்தெடுக்கப்பட்டு, தமிழில் அறிமுகமானார், மேலும் தனது பெயரை நமிதா என்று மாற்றிக்கொண்டார். இந்த படத்தில் முதல் படத்தில் நடித்த இந்திரஜா மீண்டும் தமிழ் பதிப்பில் நடிக்க தேர்வு செய்யப்பட்டார்., மேலும் வடிவேல், பாண்டியராஜன், சொர்ணமால்யா, ஆனந்த் ராஜ் மற்றும் பாண்டியராஜன் ஆகியோருடன் துணை வேடங்களில் நடிக்க தேர்ந்தெடுக்கப்பட்டார். இந்தப் படம் மூலம் மலையாள நடிகர் லால் தமிழ்த் திரைப்படங்களில் அறிமுகமானார்.  

## வெளியீடு
எங்கள் அண்ணா படம் 14சனவரி 2004 அன்று தைப்பொங்கல் பாண்டியின் போது வெளியிடப்பட்டது.
# நீர்வேலி கந்தசுவாமி கோயில்



**நீர்வேலி கந்தசுவாமி கோயில்** யாழ்ப்பாண மாவட்டத்திலுள்ள நீர்வேலி எனும் கிராமத்தில் யாழ்ப்பாணம் பருத்தித்துறை வீதியிலிருந்து மேற்காக 100 மீற்றர் தூரத்தில்அமைந்துள்ள ஓர் முருகன் கோயில் ஆகும்.  

## வரலாறு

நீர்வேலிக் கிராமம் முற்று முழுதாக முருக வழிபாட்டுக்கு முதன்மை கொடுத்த கிராமம். இக்கிராமத்தில் சைவ சமயத்தவரைத் தவிர்ந்த பிற மதத்தவர்களுக்கு வாய்ப்பு இல்லாத சூழ்நிலை பாரம்பரியமாகக் காணப்பட்டது. அன்னியராட்சிக் காலத்தில்கூட இக்கிராமத்தில் மக்கள் மதம் மாறவில்லை. இக்கிராமத்து பாரம்பரிய வரலாற்றில் முக்கிய அம்சமாக பொது மக்களின் நாமங்கள் கந்தபுராணத்தை மையமாகி இதனை கட்டினர்  

## அமைக்கப்பட்ட வரலாறு

1852 இல் கந்தப் பெருமானது விக்கிரம் கொடிகாமத்திலிருந்து கொண்டு வரப்பட்டுக் கோவில் அமைக்கப்பட்டு கந்தையினார் நல்லயினார் என்னும் சகோதரர் இருவரால் பரிபாலிக்கப்பட்டு வந்தது 1896 இல் மூவர் கொண்ட தர்ம கர்த்தாசபையும் 1918 இல் அறுவர் கொண்ட தர்ம கர்த்தாசபையும் பரிபாலனத்தைத் தொடர்ந்தன. 1968இல் புதிய பரிபாலன சபை தோற்றம் பெற்றது. பிரதேச காரியாதிகாரி முன்னிலையில் நிர்வாக யாப்பு தயாரிக்கப்பட்டு பரிபாலனசபை அமைக்கப்பட்டது. இப்பரிபாலன சபை மூன்றாண்டுக்கு ஒரு முறை புதிய அலுவலரைத் தெரிவுசெய்து ஆலயத்தினைச் செவ்வனே பரிபாலித்து வருகின்றது. ஆரம்பத்தில் 10 நாள் மகோற்சவமும் 1924 இல் கும்பாபிஷேகமும் நடந்த பின் உற்சவநாள்கள் அதிகரிக்கப்பட்டன.  

## ஆலயத்திருப்பணி

ஆலயத் திருப்பணிகளில் தேர்த்திருப்பணி முதன்மையானது. 1975 காலப்பகுதியில் ஆரம்பித்த இத்தேர்த்திருப்பணி ஊர்மக்களின் காணிக்கையில் திருநெல்வேலி சிற்பக்கலைஞர். திரு. கந்தசாமி அவர்களின் கைவண்ணத்தில் மிகவும் சிறப்பாக நிறைவேறியது.  

## கோபுரத்திருப்பணி

2003ஆம் ஆண்டு ஆரம்பிக்கப்பட்ட திருப்பணி நல்லை ஆதின இரண்டாவது குருமகாசன்னிதானம் முன்நிலையில் அடிக்கல் நாட்டல் பெற்று துரிதமாக வேலை நடைபெற்று 2006ஆம் ஆண்டு இராஜ கோபுர கும்பாபிஷேகம் நடைபெற்றது
# ஐதராபாத்து

**ஐதராபாத்து** (*Hyderabad*, ) என்ற தலைப்பில் உள்ள கட்டுரைகள்:  

## இந்தியா
- ஐதராபாத்து (இந்தியா), தெலுங்கானா மாநிலத்தின் தலைநகர்
- ஐதராபாத்து மாவட்டம், இந்தியா, தெலுங்கானா மாநிலத்தின் ஒரு மாவட்டம்
- ஐதராபாத் இராச்சியம் (1724 - 1948)
- ஐதராபாத் மாநிலம் (1948–1956)
- ஐதராபாத், உத்தரப் பிரதேசம், உத்தரப் பிரதேசத்தில் உள்ள ஊர்

## பாக்கித்தான்
- ஐதராபாத் (பாகிஸ்தான்), பாக்கித்தானின் சிந்து மாகாணத்தில் ஒரு முக்கிய நகரம்
- ஐதராபாத் மாவட்டம், பாகிஸ்தான், பாக்கித்தானின் ஒரு மாவட்டம்
# அயனியாக்கம்


**அயனியாக்கம்** (*ionization*) அல்லது அயனாக்கம் என்பது அணு அல்லது மூலக்கூறு ஒன்று ஏற்றம் ஒன்றைப் பெறுவதன் மூலம் அல்லது இழப்பதன் மூலம் அயனி நிலைக்கு மாறும் இயற்பியல் செயற்பாடு ஆகும். இங்கு ஏற்றம் பெற்ற அணு அல்லது மூலக்கூறு அயனி எனப்படும்.
# சரோஜா (திரைப்படம்)



***சரோஜா*** 2008 ஆண்டில் வெளியான ஒரு தமிழ்த் திரைப்படம் ஆகும். வெங்கட் பிரபுவின் தயாரிப்பான இப்படத்திற்கு யுவன் சங்கர் ராஜா இசையமைத்திருந்தார். 1993 இல் ஸ்டீபன் ஆப்கின்ஸ் இயக்கிய ஆங்கிலத் திரைப்படமான *ஷட்ஜ்மெண்ட் நைட்* என்ற படத்தை தழுவி இப்படம் எடுக்கப்பட்டது. தெலுங்கில் மொழிமாற்றம் செய்யபட்டு, சில காட்சிகள் மீண்டும் படம்பிடிக்கபட்டு வெளியானது.  

## விமர்சனம்
பிலிமிபீட் வலைதளத்தில் வந்த விமர்சனத்தில் "தமிழ் சினிமாவில் சத்தமில்லாமல் ஒரு புதிய டிரெண்டை உருவாக்கிக் கொண்டிருக்கிறார்கள் கங்கை அமரனின் புதல்வர்கள் இயக்குநர் வெங்கட் பிரபுவும், பிரேம்ஜி அமரனும். அழுத்தமான கதை எதுவும் தேவையில்லை. ஒரு சின்ன முடிச்சை வைத்துக் கொண்டு, கலகல விறுவிறு சம்பவங்களுடன் படத்தை நகர்த்திச் செயல்வதுதான் அந்தப் பாணி... சரோஜா... புத்தம் புது ரோஜா!" என்று விமர்சனம் எழுதினர்.
# பேராண்மை



***பேராண்மை*** (en: Peranmai) 2009 இல் வெளியான தமிழ்த் திரைப்படமாகும். கருணமூர்த்தி, அருண் பாண்டியன் ஆகியோரால் தயாரிக்கப்பட்டு  
ஜனநாதனால் இயக்கப்பட்டது. ஜெயம் ரவி, ரோலாண்ட் கிக்கிங்கர், பொன்வண்ணன், வடிவேல், ஊர்வசி ஆகியோர் நடித்துள்ளனர். வித்யாசாகர் இசையமைத்துள்ளார்.  

## கதைச்சுருக்கம்
இந்தியா வேளாண்மை ஆராய்ச்சிக்காக ராக்கெட் ஏவுவதை அன்னிய சக்திகள் சீர்குலைக்க காட்டுக்குள் ஊடுருவுகின்றன. அவற்றை 5 மாணவிகள் உதவியுடன் கதாநாயகன் முறியடிக்கிறார்.
# ஹெச். எம். எஸ் (கப்பல் பெயர்)

**ஹெச். எம். எஸ்** அல்லது **எச். எம். எசு** (ஆங்கிலம்: H. M. S) என்ற ஆங்கில குறுக்கம், **ஹிஸ்** அல்லது **ஹெர் மெஜஸ்டீஸ் ஷிப்** (ஆங்கிலம்: His or Her Majesty's Ship) என்ற ஆங்கிலத் தொடரைக் குறிக்கின்றது. இதற்கு அரசரின் (அல்லது அரசியின்) கப்பல் என்று பொருளாகும். முடியாட்சி அரசமைப்பு உள்ள நாடுகளின் கடற்படைகளின் கப்பல்களுக்கு பெயர்களின் முன்னொட்டாக இக்குறுக்கம் பயன்படுத்தபடுகிறது. எடுத்துக்காட்டாக ஒரு போர்க்கப்பலின் பெயர் ”சிட்னி” என்றிருந்தால் அது அதிகாரப்பூர்வமாக ”ஹெச். எம். எஸ். சிட்னி” என்றழைக்கப்படும்.  

இந்த முன்னொட்டு வழக்கம் பிரிட்டன், சுவீடன் போன்ற முடியாட்சி நாடுகளில் பின்பற்றப்படுகிறது. பிரிட்டனின் முன்னாள் காலனிகளான ஆஸ்திரேலியா, கனடா, நியூசிலாந்து போன்ற நாடுகளின் கப்பற்படைகளும் இது போன்ற ஒரு பெயரிடல் மரபைப் பின்பற்றுகின்றன. இந்நாட்டுக் கப்பல்கள் அரசர்/அரசியின் ஆஸ்திரேலிய/கனடிய/நியூசிலாந்திய கப்பல்கள் என்றழைக்கப்படுகின்றன. உலகின் பல நாடுகள் பிரித்தானிய பேரரசின் பகுதிகளாக இருந்தபோது அந்நாடுகளின் கப்பற்படைகளும் இப்பெயரிடல் மரபைப் பின்பற்றின. எடுத்துக்காட்டாக பிரித்தானியாவின் இந்தியப் பேரரசுவின் போர்க்கப்பல்கள் அரசரின் இந்தியக் கப்பல் (ஹிஸ் மெஜஸ்டீஸ் இந்தியன் ஷிப்) என்று வழங்கப்பட்டன.
# அகம்பன் மாலாதனார்

**அகம்பன் மாலாதனார்** ஒரு சங்க காலத் தமிழ்ப் புலவர்.  

அகம்பன் மால் ஆதன் ஆர். அகம்பன் என்பது இப்புலவரின் தந்தைப்பெயர். மால் தந்தை தன் திருமால் பற்றைத் தன் மகன் பெயரில் இணைத்து வெளிப்படுத்தியுள்ளார். ஆதன் என்னும் சொல் மூச்சுக்காற்றைக் குறிக்கும்.  

இவர் தேனி மாவட்டத்தில் உள்ள பெரியகுளம் பகுதியிலுள்ள அகமலை என்னும் ஊரில் வாழ்ந்தவர். அகமலையில் வாழ்ந்தவர் அகம்பன்.  

இப்புலவர் பெயரில் ஒரே ஒரு பாடல் மட்டும் காணப்படுகிறது.  
(அது நற்றிணை 81 முல்லை). வினை முற்றி மீளும் தலைவன் தன் தேர்ப்பாகனிடம் சொல்வதாக அப்பாடல் அமைந்துள்ளது.  

## மாலாதனார் பாடல் உரை
புரவி நிலத்தில் கொட்டி ஆதிதாளம் போட்டுக்கொண்டு செல்லும். அக்காலத்தில் அதனை வண்டியில் பூண்டும்போது அதன் பிடரியில் மணி கட்டுவர். அந்த மணி ஒலிக்கும்படி பாக! தேரில் பூட்டுக. வேந்தன் தன் பகைவனை வென்று தன்னைத் தணித்துக்கொண்டான். என் மனைவி அம்மா அரிவை விருந்தோம்ப முடியவில்லையே என்று அழுதுகொண்டிருப்பாள். அவள் புன்முறுவலைக் காணவேண்டும்.  

## சான்றடைவு
# அஞ்சியத்தை மகள் நாகையார்

**அஞ்சியத்தை மகள் நாகையார்** ஒரு சங்க காலத் தமிழ்ப் புலவர் ஆவார்.  

## பெயர்க் காரணம்
- இப்பெண் புலவர் அஞ்சி என்பானின் அத்தைமகள் ஆகையால் இவ்வாறு அழைக்கப்படுகிறார். இந்த அஞ்சி அதியமான் நெடுமான் அஞ்சி இவர் தன் அத்தை மகன் அஞ்சியின் புகழைப் பாடும் நூலில் இருந்த பாடல்களைப் பாணன் ஒருவன் புதிய பண் அமைத்துப் பாடியபோது கேட்டு மகிழ்ந்த செய்தியைக் குறிப்பிடுகிறார்.
- நாகு என்னும் சொல் இளமையைக் குறிக்கும். இந்த வகையில் இவர் பெயர் அமைந்திருக்கலாம். அல்லது இப்புலவர் நாகப்பட்டினத்தில் வாழ்ந்தவராக இருக்கலாம்.

## பாடல்கள்
சங்க இலக்கியங்களில் இவரது பெயரில் ஒரே ஒரு பாடல் காணப்படுகிறது.  

## பாடலின் உரை
கடுவன் என்னும் ஆண் குரங்கு பலாப்பழத்தைத் தழுவிக்கொண்டு தன் மந்தியை அழைத்ததாம். அது விறலி ஆடும்போது முழவன் முழவை முழக்குவது போல் இருந்ததாம். தலைவன் அப்படிப்பட்ட நாட்டை உடையவனாம். திருமண முரசு இதனால் உள்ளுறையாக உணர்த்தப்படுகிறது. (அதியமான் நெடுமான்) அஞ்சி இசைநூல் ஒன்றை உருவாக்கியிருந்தான். அந்த நூலை இந்தப் பாடல் 'நல்லிசை நிறுத்த நயவரு பாடல் தொல்லிசை' என்று குறிப்பிடுகிறது. பாண்மகன் இந்தப் பண்ணிசையைப் பாடக் கேட்பதைக் காட்டிலும் திருமண முரசோடு கூடிய தலைவன் இனியவன் என்கிறாள் தலைவி.  

## மேற்கோள்
# துப்பாக்கியால் சுட்டு மரண தண்டனை

புரட்சியாளர்கள் ஆஸ்திரிய படைவீரர்களால் சுட்டுக்கொல்லப்படும் காட்சி]]  
**துப்பாக்கியால் சுட்டு மரண தண்டனை**யை நிறைவேற்றுவது பல நூற்றாண்டுகளாக இருந்து வரும் வழக்கம். துப்பாக்கிகள் கண்டுபிடிக்கப்படுவதற்கு முன் அம்புகள் எய்து குற்றம் சாட்டப்பட்டவரைக் கொல்லும் வழக்கம் இருந்து வந்தது. அப்பழக்கமே துப்பாக்கியால் சுட்டுக்கொல்லும் பழக்கமாக மாறியது. தண்டனையை நிறைவேற்ற படைவீரர்களால் அல்லது காவல்துறையினரால் ஒரு சுடு குழு உருவாக்கப்படுகிறது. இக்குழுவின் உறுப்பினர்கள் அனைவரும் ஒரே நேரத்தில் துப்பாக்கி விசையை அழுத்தி குற்றவாளியை நோக்கிச் சுடுகின்றனர். பொதுவாக குற்றவாளியின் கண்கள் கட்டப்பட்ட நிலையில் அவர் சுடு குழுவின் முன் நிறுத்தப்படுகிறார். சட்டம் ஒழுங்கு மீறலுக்கும், படைகளில் பொறுப்பைவிட்டு ஓடியவர்களுக்கும் இம்முறையில் தண்டனை நிறைவேற்றப்படுகிறது. உலகின் பல நாடுகள் இன்னும் இப்பழக்கத்தைப் பின்பற்றுகின்றன.
# அஞ்சில் அஞ்சியார்

**அஞ்சில் அஞ்சியார்** ஒரு சங்க காலத் தமிழ்ப் புலவர்.  

## பெயர்க் காரணம்
ஊஞ்சலாடும் பெண்ணை இவர் 'அஞ்சில் ஓதி' என்று குறிப்பிடுகிறார். இதனால் இப்புலவர் பெயருக்கு 'அஞ்சில்' என்னும் அடைமொழி தரப்பட்டுள்ளது எனலாம். எனினும் அஞ்சில் ஆந்தையார் பாடலில் அஞ்சில் என்னும் சொல் வரவில்லை. எனவே அஞ்சில் என்னும் சொல் ஊரைக் குறிப்பதாகக் கொள்ளவேண்டியுள்ளது.  

## பாடிய பாடல்கள்
சங்க இலக்கியங்களில் இவர் பாடியதாக ஒரே ஒரு பாடல் உள்ளது. (நற்றிணை: 90 மருதம்)  

## பாடல் தரும் செய்தி
அந்த மூதூரில் ஆடியல் விழா. எல்லாரும் உடையோர் போலப் பெருங்கை (நல்லொழுக்க) உணவு அருந்துவர். துணி வெளுக்கும் புலத்தி துவைக்காத புத்தாடை அணிந்துகொள்வர். பனைநார்க் கயிற்றில் ஊஞ்சல் கட்டி ஆடுவர், மாலை போட்டுக்கொண்டு ஆடுவர். (ஆடிக் காற்றில் அம்மியும் நகரும் என்பார்கள். ஆடிமாதக் காற்றில் மரங்கள் மிகுதியாக ஆடும். இதனால் இந்த மாதத்துக்குப் பெயர் ஆடி. ஆடி மாதத்தில் நடைபெறும் திருவிழா ஆடிப்பதினெட்டு. இந்த நாளில் தூறி என்று சொல்லி ஊஞ்சலாடுவது இக்காலத்திலும் உண்டு) தலைவி ஒருத்தி இன்று புத்தாடை புனையவில்லை. மாலை போட்டுக்கொள்ளவில்லை. தோழியர் ஆட்டும் ஊஞ்சலும் ஆடவில்லை. இவள் அழுதுகொண்டே ஒதுங்கிச் செல்கிறாள். காரணம் இவளது தலைவனை நயன் இல்லாத மாக்கள் (மகளிர்) தழுவிக்கொண்டனர். இதனை வேந்தனும் கண்டுகொள்ளவில்லை. இந்த அரசனால் என்ன பயன் என்கிறாள் தோழி. தலைவியிடம் சொல்வது போலப் பாணன் கேட்கும்படி தோழி சொல்கிறாள். பாணன் தூது சென்று தலைவனிடம் குறையைச் சொல்லிப் போக்கவேண்டும் என்பது கருத்து.
# அஞ்சில் ஆந்தையார்

**அஞ்சில் ஆந்தையார்** ஒரு சங்க காலத் தமிழ்ப் புலவர்.  

## பெயர்க் காரணம்
ஆதன் தந்தை என்னும் சொற்கள் இணையும்போது ஆந்தை என அமையும் என்று தொல்காப்பியம் குறிப்பிடுகிறது. அஞ்சில் என்னும் ஊரில் வாழ்ந்த புலவர் இந்த ஆந்தையார்.  

## பாடிய பாடல்கள்
சங்க இலக்கியங்களில் இவரது பெயரில் இரண்டு பாடல்கள் உள்ளன.  

### குறுந்தொகை: 294 நெய்தல்
பாடல் தரும் செய்தி: தலைவன் தலைவியோடு கடலாடினான். கானல் என்னும் கடற்பெருவெளியில் இவளுடன் தங்கியிருந்தான். தலைவி தன் தோழிமாரோடு சேர்ந்து தழூஉ ஆடும்போது இவனும் சேர்ந்து ஆடினான். ஏதோ தொடர்பு இல்லாதவன் போல வந்தவன் தலைவியைத் தழுவிக்கொண்டான். இவள் தன் உறுப்பை மறைக்க அணிந்துள்ள தழையாடை போல இவளை இவன் சுற்றிக்கொண்டிருக்கிறான். விளைவு தலைவியின் தாய் இவளைக் காப்பாற்றும் நிலை வந்துவிட்டது. இப்படித் தோழி தலைவனுக்குச் சொல்கிறாள்.  
### நற்றிணை 233 குறிஞ்சி
பாடல் தரும் செய்தி: தலைவன் தலைவி களவொழுக்கம் நீள்கிறது. தோழி தலைவியை எச்சரிக்கிறாள். கடுவனும் மந்தியும் நடுங்கும்படி குரங்குக்குட்டி மேக இருளில் மறைந்துகொள்ளும் நாட்டை உடையவன் தலைவன். உன்னுடைய நெஞ்சிலுள்ள ஈரத்தைத் தொட்டுப்பார். இவன் ஆன்றோர் சொல்லின்படி நடக்கும் சான்றோனா என்று எண்ணிப்பார். தெளிந்தபின் இவனோடு தொடர்பு கொள், என்கிறாள்.
# தெற்கு ஐரோப்பா

**தெற்கு ஐரோப்பா** பொதுவாக ஐரோப்பா கண்டத்தில் தெற்கிலுள்ள நாடுகளைக் குறிக்கும். தெற்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெட்ப நிலை என்று வரையறையைப் பொறுத்து மாறுகின்றன. இவற்றுள் பெரும்பாலான நாடுகள் மத்தியதரைக் கடலோரமாக இருக்கின்றன.  

## புவியியல் வரையறை

### ஐபீரிய குடா பகுதி
- 
- சான் மரீனோ
- 
- 

### இத்தாலிய குடா பகுதி
- 
- சான் மரீனோ
- 

### பால்கன் குடா பகுதி
- 
- 
- 
- <small>(சவா நகருக்கும் குபா அற்றுக்கும் கீழான பகுதி)</small>
- 
- 
- <small>(சவா நகருக்கும் டானுபே அற்றுக்கும் கீழான பகுதி)</small>
- 
- <small>(3% நிலப்பரப்பு மட்டும். ஏனைய பகுதிகள் ஆசியாவில் உள்ளன)</small>

## ஐநா புவியியல் வரையறை

ஐக்கிய நாடுகள் சபை தனது அதிகாரப்பூர்வமான வெளியீடுகளிலும், பதிப்புகளிலும் “தெற்கு ஐரொப்பா”வில் பின்வரும் நாடுகள் உள்ளதாக வரையறுத்துள்ளது:  
- 
- 
- 
- குரோஷியா
- <small>த்தின் ஒரு பகுதியாக இருப்பதால், அரசியல்ரீதியாக மேற்கு ஐரோப்பாவின் ஒரு பகுதி எனக்கருதலாம்</small>
- 
- 
- 
- மால்டா
- 
- 
- சான் மரீனோ
- 
- 
- 
-
# கோல்ட் கோஸ்ட், குயின்ஸ்லாந்து


**கோல்ட் கோஸ்ட்** (*Gold Coast*) ஆஸ்திரேலியாவின் குயின்ஸ்லாந்து மாநிலத்தில் உள்ள ஒரு நகரம். இது அடர்த்தி கூடிய நகரங்களில் மாநிலத்தில் இரண்டாவது இடத்திலும், ஆஸ்திரேலியாவில் ஆறாவது இடத்திலும் உள்ளது. ஆஸ்திரேலியாவின் முக்கிய சுற்றுலா நகரம் இதுவாகும். சூடான உப அயனமண்டலக் காலநிலை, அலைச் சறுக்கு கடற்கரைகள், கால்வாய் மற்றும் நீர்நிலைகள், இரவுக்கேளிக்கைகள், மழைக்காட்டு பின்னிலம் போன்றவை இந்நகரின் சிறப்பு அம்சங்களாகும்.  

## வரலாறு

வாக்கில்]]  
1770 மே 16 இல் கடற்படைத் தலைவர் ஜேம்ஸ் குக் எச்.எம்.எசு. எண்டெவர் கப்பலில் முதன் முதலில் இங்கு வந்திறங்கிய முதலாவது ஐரோப்பியர் ஆவார். வெற்றிகரமாக நாடுகளைக் கடல்வழியாகச் சுற்றிவந்த ஓர் ஆங்கிலேயக் கடற்படைத் தலைவரான மத்தியூ பிலிண்டேர்ஸ் நியூ சவுத் வேல்ஸ் குடியேற்ற நாட்டின் வடக்கில் இருந்து ஆஸ்திரேலிய கண்ட வரைபடத்தை வரையப் புறப்பட்ட போது 1802 ஆம் ஆண்டில் கோல்ட் கோஸ்டைக் கடந்தார். மொரிட்டோன் குடா தடமுகாமில் இருந்து தப்பிய குடியேற்றக் குற்றவாளிகள் இப்பிரதேசத்தில் பதுங்கியிருந்தனர். 1823 ஆம் ஆண்டு நாடுகாண் பயணி ஜோன் ஒக்ஸ்லி என்பவர் இங்கு வந்திறங்கும் வரை ஐரோப்பியர்கள் இங்கு பெருமளவு குடியேறவில்லை.  

இக்கடல்நிலப்பகுதியில் மிகுந்து காணப்பட்ட இந்திய வேம்பு வகை (செவ்வகில் (*red cedar*) மரங்கள் 1800களின் நடுப்பகுதியில் மக்களை இங்கு ஈர்க்க ஆரம்பித்தது. இப்பிரதேசத்தின் மேற்குப் பகுதியான நெராங்கு என்ற இடத்தில் இதற்கான மூலவளம் இருப்பது கண்டறியப்பட்டு அங்கு இம்மரவகைகள் உண்டாக்கப்பட்டன. பின்னர் 1875 ஆம் ஆண்டில் சவுத்போர்ட், என்ற இடம் பிறிஸ்பேன் நகர உயர்குடி மக்களுக்கான சுற்றுலா இடமாகத் தெரிவு செய்யப்பட்டு அபிவிருத்தி செய்யப்பட்டது. இது பின்னர் கோல்ட் கோஸ்ட் என்ற பெயரில் மிக விரைவாக சுற்றுலாத் தளமாக விரிவாக்கப்பட்டது. இதற்கு கோல்ட் கோஸ்ட் என்ற பெயர் எப்படி உருவானது என்பதற்கு சரியான விளக்கம் இதுவரை தரப்படவில்லை. 1958 ஆம் ஆண்டில் சவுத்போர்ட், கூலங்கட்டா ஆகிய இடங்களை உள்ளடக்கிய பகுதிக்கு கோல்ட் கோஸ்ட் என்ர பெயர் அதிகாரபூர்வமாக வழங்கப்பட்டது.  

1981 இல் கூலங்கட்டாவில் விமான நிலையம் அமைக்கப்பட்டது. 2007 ஆம் ஆண்டில் இப்பிரதேசத்தின் மக்கள்தொகை ஆஸ்திரேலியாவில் ஆறாவது இடத்தைப் பிடித்தது.  

## அடிக்குறிப்புகள்
# அடைநெடுங் கல்வியார்

**அடைநெடுங் கல்வியார்** ஒரு சங்க காலத் தமிழ்ப் புலவர்.  

## பெயர்க் காரணம்
அடை என்னும் சொல் நீரில் படரும் செடி இனங்களின் இலையைக் குறிக்கும். இங்கு அடை என்னும் சொல் அடை படர்ந்த ஊரைக் குறிக்கிறது. நெடுங்கிள்ளி, நெடுஞ்செழியன், நெடுஞ்சேரலாதன் என்னும் அரசர் பெயர்களிலும், நெடும்பல்லியத்தனார், நெடும்பார தாயனார் போன்ற புலவர் பெயர்களிலும் வருவது போல இப்புலவர் பெயரிலும் அடைமொழியாக அமைந்துள்ளது. கல்வியார் என்பது இப்புலவர்க்கு ஊர்மக்கள் இட்டு வழங்கிய பெயர்.  

## பாடிய பாடல்கள்
சஙக இலக்கியங்களில் இவர் பாடியதாக மூன்று பாடல்கள் உள்ளன. மூன்றும் புறநானூற்றில் இடம் பெறுகின்றன.  

இவரது பாடல்கள் தரும் செய்திகள்:  

### புறம் 283
அழும்பில் என்னும் ஊர் நீர்நாய் விளையாடும் ஆற்றுப்பகுதியில் இருந்தது என்றும், முதலை மேயும் அகழியைக் கொண்டது என்றும், இவ்வூரில் வலம்புரிக் கோசர்கள் வாழ்ந்தனர் என்றும் இப்பாடலில் புலவர் குறிப்பிட்டுள்ளார். வலம்புரி கோசரின் அவைக்களம் வலம்புரிச் சங்கு போன்ற அமைப்பினைக் கொண்டது.  

இங்குள்ள மணலில் மகளிர் தெற்றிப்பாவை விளையாடுவர். இவர்களது விளையாட்டு இந்தக் கோசரின் அவைக்கள விளையாட்டை விட நன்று என்கிறார் புலவர்.  

பச்சைநிற இலைகளைக் கொண்ட தும்பைப் பூவை அரசன் நெற்றிக்கு மேலே அணிந்திருந்தான் என்று கூறப்படுவதால் அரசனின் போரைப்பற்றி இப்பாடல் குறிப்பிடுகிறது என்பதைத் தெளிவாக உணரமுடிகிறது.  

### புறம் 344 மகப்பாற்காஞ்சி
இப்பாடல் அடி ஒன்றிலும் சிதைவு உள்ளது.  

கணியன் சொல்லும் நல்லிலக்கணங்கள் அனைத்தும் கொண்ட ஒரு பெண்ணை மணக்கப்போவது யார் என்று ஊரார் பேசிக்கொள்கின்றனர். இரண்டு பேர் அந்தப் பெண்ணை மணக்க விரும்புகின்றனர்.  

ஒருவன் அந்தப் பெண்ணுக்குப் பரிச விலையாகத் தன் ஊரையும், சிறந்த செல்வங்களையும் தர முன்வருகிறான். அவனது ஊர் நெல் விளையும் வயல்களைக் கொண்டது. வயல்நெல்லை மயில்கள் மேய வரும். அந்த மயில்களை மகளிர் கைவளை குலுங்க வீசி ஓட்டுவர். அப்போது அந்த மயில்கள் அங்குள்ள துறைகளில் வளர்ந்திருக்கும் மருத மரத்தில் ஏறிக்கொள்ளும். அப்படிப்பட்ட ஊரையே அவளுக்கு விலையாகத் தர அவன் முன்வருகிறான்.  

மற்றொருவன் அரசன். அவன் பகைநாட்டைத் தீயிட்டுக் கொளுத்திய பண்பில்லா ஆண்மை கொண்டவன்.  

பெண்ணைப் பெற்றவர்கள் யாருக்கு அந்தப் பெண்ணைத் தரப்போகிறார்கள் என்பது ஊர் பேசிக்கொள்ளும் செய்தி.  
### புறம் 345 மகப்பாற்காஞ்சி
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்

வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜனவரி  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/பெப்ரவரி  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மார்ச்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஏப்ரல்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மே  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூன்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூலை  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஆகஸ்ட்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/செப்டெம்பர்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/அக்டோபர்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/நவம்பர்  

---
வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/டிசம்பர்  

<noinclude></noinclude>
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/சனவரி

<div>  

</div>  
- சனவரி 1, 1883 – இலங்கையின் தமிழர் தாயகம் வடக்கு, கிழக்கு என இரண்டு மாகாணங்களாகப் பிரிக்கப்பட்டது.
- சனவரி 1, 1958 - இலங்கையில் வாகன இலக்கத்தகடுகளில் சிங்கள மொழியில் ஸ்ரீ எழுத்து கட்டாயமாக்கப்பட்டது.
- சனவரி 5, 2000 – இலங்கையின் தமிழ் அரசியற் தலைவர் குமார் பொன்னம்பலம் கொழும்பில் படுகொலை செய்யப்பட்டார்.
- சனவரி 10, 1974 - யாழ்ப்பாணத்தில் 4வது உலகத் தமிழாராய்ச்சி மாநாட்டின் இறுதி நாள் நிகழ்வில் 11 பொதுமக்கள் இலங்கை காவல்துறையினரின் துப்பாக்கிச் சூட்டுக்கு இலக்காகி **கொல்லப்பட்டனர்** (*நினைவுச்சின்னம் படத்தில்*).
- சனவரி 28, 1987 – மட்டக்களப்பு கொக்கட்டிச்சோலை கிராமத்தில் இலங்கை இராணுவத்தினரால் 86 தமிழ் இளைஞர்கள் படுகொலை செய்யப்பட்டனர்.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/செப்டெம்பர்

<div>  

</div>  
- செப்டம்பர் 5, 1990 - மட்டக்களப்பு வந்தாறுமூலைப் பல்கலைக்கழகத்தில் அகதிகளாகத் தங்கியிருந்த 158 தமிழர்கள் இலங்கை இராணுவத்தினரால் படுகொலை செய்யப்பட்டனர்.
- செப்டம்பர் 9, 1990 – **சத்துருக்கொண்டான் படுகொலை**: மட்டக்களப்பில் 5 கைக்குழந்தைகள், 42 பத்துவயதுக்கு குறைவான சிறுவர்கள், 85 பெண்கள், 28 முதியவர்கள் உட்பட 184 தமிழர் இலங்கை இராணுவத்தினரால் படுகொலை செய்யப்பட்டனர்.
- செப்டம்பர் 21, 1989 – இலங்கையின் மனித உரிமை செயற்பாட்டாளர் ராஜினி திரணகம யாழ்ப்பாணத்தில் சுட்டுக் கொல்லப்பட்டார்.
- செப்டம்பர் 26, 1987 – தமிழீழ விடுதலைப் புலிகளின் முக்கிய உறுப்பினர் **திலீபன்** (படம்) இந்திய அமைதிப் படையிடம் ஐந்து கோரிக்கைகளை முன்வைத்து நீரும் அருந்தா உண்ணாநோன்பு இருந்து உயிர்துறந்தார்.
- செப்டம்பர் 27, 1998 – கிளிநொச்சி நகரம் விடுதலைப் புலிகளினால் ஓயாத அலைகள் இரண்டு நடவடிக்கை மூலம் வெற்றி கொள்ளப்பட்டது.
# பண்ணைவிளை


**பண்ணைவிளை** (*Pannaivilai*) இந்தியாவின் தமிழ்நாடு மாநிலம் தூத்துக்குடி மாவட்டம் சிறீவைகுண்டம் தாலுக்கா பெருங்குளம் கிராமத்தில் அடங்கிய ஒரு குக்கிராமம் ஆகும். பனைமரங்களால் சூழப்பட்ட ஒரு சிறிய கிராமம் என்றும் இக்கிராமம் அறியப்படுகிறது. பனைவிளை என்ற பெயர் பண்ணை மற்றும் விளை என்ற இரண்டு தமிழ் வார்த்தைகளிலிருந்து பெறப்பட்டது, இதன் பொருள் "வளரும் நிலம்" அல்லது "பனை மரங்கள் உள்ள நிலம்" என்பதாகும்.  

## புவியியல்
தூத்துக்குடி மாவட்டத்தின் ஏரல் அருகே பண்ணைவிளை அமைந்துள்ளது. வடக்குப் பக்கத்தில் 'பெருங்குளம்' என்ற பெரிய குளத்தால் சூழப்பட்டுள்ளது.  

## மக்கள் தொகையியல்
கிராமத்தில் உள்ள அனைவரும் நாடார் சமூகத்தைச் சேர்ந்தவர்கள். கிறித்தவமே முக்கிய மதமாகப் பின்பற்றப்படுகிறது.  

அருகிலுள்ள நகரங்கள் திருநெல்வேலி (47 கி.மீ) மற்றும் தூத்துக்குடி (45 கி.மீ) ஆகும். அருகிலுள்ள இரயில் நிலையங்கள் நாசரேத்து (25 கி.மீ) மற்றும் குரும்பூர் (13 கி.மீ) ஆகும். அருகிலுள்ள துறைமுகம் மற்றும் விமான நிலையம் தூத்துக்குடியில் (30 கி.மீ) அமைந்துள்ளது. வாகைகுளம் அருகிலுள்ள விமான நிலையம் ஆகும். இது 14 கி.மீ. தொலைவில் உள்ளது.
# அணிலாடு முன்றிலார்

**அணிலாடு முன்றிலார்** சங்க காலப் புலவர்களில் ஒருவர். இவரது பெயரில் ஒரே ஒரு பாடல் மட்டுமே உள்ளது. அதில் 'அணிலாடு முன்றில்' என்னும் தொடரைக் கையாண்டுள்ளார். இவரது பெயர் தெரியாத நிலையில் குறுந்தொகையில் உள்ள பாடல்களைத் தொகுத்த அரசப்புலவர் பூரிக்கோ என்பவரே இவருக்கு அணிலாடு முன்றிலார் என்னும் பெயரைச் சூட்டியுள்ளார்.  

## இவரது பாடல் தரும் செய்தி
- தலைவன் பிரிந்திருந்த காலத்தில் தலைவியின் உடலும், உள்ளமும் வேறுபட்டிருந்தது. இதனைக் கண்ட தோழி கவலைப்படுகிறாள். தலைவி தோழியிடம் தெம்பாகப் பேசுவதாக அமைந்துள்ளது இந்தப் பாடல்.
- காதலர் என்னுடன் இருக்கும்போது ஊர்த்திருவிழாவில் மகிழ்வோடு உலாவுவேன். சிற்றூரில் மக்கள் தொழில் புரியச் சென்ற காலத்தில் அவர்களது முற்றத்தில் அணில் விளையாடுவது போல வெறிச்சோடித் துன்புறுகின்றேன், என்கிறாள் தலைவி.
- அணில் விளையாடுவது போல நெஞ்சில் துன்பம் விளையாடுகிறதாம்.
## அடிக்குறிப்பு
# வார்ப்புரு:Infobox military operation


|2 = }  
|3 =  
|4 = }  
|5 =  
|6 = }  
|7 =  
|8 = }  
|9 =  
|10= }  
|11=  
|12= }  
|13=  
|14= }  
|15=  
|16= }  
|17=  
|18= }  
|19=  
|20= }  
}}  

| label3 = திட்டமிடப்பட்ட தேதி  
| data3 = }  

| label4 = திட்டமிட்டவர்  
| data4 = }  

| label5 = கட்டளையிட்டார்  
| data5 = }  

| label6 =  
| data6 = }  

| label7 = தேதி  
| data7 =  

| label8 = செய்து முடித்தவர்  
| data8 = }  

| label9 = விளைவு  
| data9 = }  

| label10 = இழப்பு  
| data10 =  

| header27 =  
| data28 =  

}}}<noinclude>  

</noinclude>
# ஊரக மின்வசதியாக்க கழக நிறுவனம்



**ஊரக மின்வசதியாக்க கழக நிறுவனம்**(**Rural Electrification Corporation Limited**); NSE: RECLTD, BSE: 532955 ) இந்நிறுவனம் 2008ம் ஆண்டு இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டது. இந்நிறுவனத்தின் 81% பங்குகள் இந்திய அரசிடம் உள்ளன.  

இந்திய அரசின் பொதுத்துறை நிறுவனங்களில் நவ ரத்ன மதிப்பைப் பெற்ற பெரிய நிறுவனம் ஆகும்.  

## மேலும் பார்க்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/அக்டோபர்

<div>  

</div>  
- அக்டோபர் 11, 1987 - விடுதலைப் புலிகளுக்கு எதிராக இந்திய அமைதிப் படை பவான் நடவடிக்கை என்ற பெயரில் போரை ஆரம்பித்தது.
- அக்டோபர் 19, 2000 – பிபிசியின் யாழ்ப்பாண நிருபர் நிமலராஜன் துணை இராணுவக் குழுவினரால் படுகொலை செய்யப்பட்டார்.
- அக்டோபர் 22, 2007 – **எல்லாளன் நடவடிக்கை**: இலங்கையின் அனுராதபுரம் இலங்கை வான்படைத் தளம் மீது விடுதலைப் புலிகளின் கரும்புலிகள் நடத்திய தாக்குதலில் கரும்புலிகள் 21 பேரும், இலங்கை படையினர் 14 பேரும் கொல்லப்பட்டு பல வானூர்திகள் அழிக்கப்பட்டன.
- அக்டோபர் 27, 1990 – **வட இலங்கை முஸ்லீம்களின் கட்டாய வெளியேற்றம்**: யாழ்ப்பாண மாவட்டத்தைத் தாயகமாக கொண்ட முஸ்லிம்கள் அனைவரும் விடுதலைப் புலிகளால் வெளியேற்றப்பட்டனர்.
- அக்டோபர் 30, 1964 – இலங்கையின் மலையகத் தமிழர்களை நாடு கடத்தும் சட்டமாக **சிறிமா-சாஸ்திரி உடன்படிக்கை** கைச்சாத்திடப்பட்டது.
# அதியன் விண்ணத்தனார்

**அதியன் விண்ணத்தனார்** சங்க காலப் புலவர்களில் ஒருவர்.  

## பெயர் விளக்கம்
சேர சோழ பாண்டியரில் சிலர் புலவர்களாகவும் விளங்கியது போலத் தகடூரை ஆண்ட அதியமான் பரம்பரையில் வந்த புலவர் இவர் ஆதலால் அதியன் என்னும் அடைமொழியுடன் இவர் குறிப்பிடப்பட்டுள்ளார். ஆவூர் மூலங்கிழாரால் பாடப்பட்ட அரசன் விண்ணத்தாயன் என்னும் பெயரைப் பெற்றுள்ளான். (புறம் 216) விண் அத்து ஆயன் என்னும் சொற்களின் கூட்டுத்தொடரே விண்ணத்தாயன். இதில் அத்து என்பது சாரியை என்பதைத் தொலகாப்பியத்தால் உணரலாம். மண்ணில் ஆடுமாடு மேய்ப்பவர் ஆயர். விண்ணில் அனைத்தையும் மேய்க்கும் ஆயன் திருமால். இந்த வகையில் திருமாலைக் குறிக்கும் பெயர்தான் விண்ணத்தாயன் என்பது விளங்கும்.  

## இவரது பாடல்
இவரது பெயரில் ஒரே ஒரு பாடல் உள்ளது. அது அகம் 301 பாலை  

### பாடல் தரும் செய்தி
திருவிழா முடிந்த மறுநாள் பாணர்கள் தமத் இசைக்கருவிகளைக் கலப்பையில் கட்டித் தூக்கிக்கொண்டு வேறூர் சென்றுவிடுவர். அப்போது அந்த ஊர் வெறிச்சோடித் துன்பறுவது போலத் தான் துன்பறுவதாகத் தலைவி தன் தோழியிடம் சொல்கிறாள்.  

#### உவமைகள்
இவர் தன் கருத்தை விளக்கத் தந்துள்ள உவமைகள் சுவையானவை.  
- வறண்டுபோன யாழ் நரம்பு போல் அவள் வாயிலிருந்து சொற்கள் வருகின்றனவாம்.
- பாணர் ஏறிச்செல்லும் வண்டியின் கூடாரம்(ஆரை) முதலை கொட்டாவி விடுவது போல இருக்குமாம்.
- மகளிர் வைத்த விளக்கு எரிவது எருக்கம்பூ போல இருக்குமாம்.
- பாணர் பாடினியரோடு களிறும் பிடியும் உரசிக்கொண்டு செல்வது போலச் செல்வார்களாம்.
- தண்ணீரில் இருக்கும் தவளை வானம் முழங்குவது போலத் தெவிட்டுமாம்.
- தலைவனோடு இருந்த நாள் திருவிழா நாளாம். அவனைப் பிரிந்திருக்கும் நாள் வெற்றுநாளாம்.
# டைட்டன் நிறுவனம்



**டைட்டன் நிறுவனம்** (*Titan Company*; ) கடிகாரத்துறையில் உலகளவில் ஆறாவது பெரிய நிறுவனம். இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது. இந்த நிறுவனத்திற்கு ஓசூர், தேராதூன், மற்றும் கோவாவில் தொழில்சாலைகள் உள்ளது. இது டாடா குழுமம் மற்றும் தமிழ்நாடு தொழில் வளர்ச்சி நிறுவனம் இணைந்து உருவாக்கிய நிறுவனம் ஆகும்.
# சிப்லா



**சிப்லா** (Cipla, , ) 1935ம் ஆண்டு இந்தியாவில் தொடங்கப்பட்ட ஒரு பன்னாட்டு மருந்து மற்றும் உயிரி தொழில்நுட்ப நிறுவனம் ஆகும். இதன் தலைமையகம் மும்பையில் இயங்கிவருகின்றது. சிப்லா முதன்மையாக சுவாச நோய், இருதய நோய், கீல்வாதம், நீரிழிவு நோய், எடை கட்டுப்பாடு மற்றும் மனச்சோர்வுக்கு சிகிச்சையளிப்பதற்கான மருந்துகளையும் இன்னும் பல மருந்துகளையும் தயாரிக்கின்றது. இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.,,  

குவாஜா அப்துல் ஹமீத் அவர்களால் 1935 ஆம் ஆண்டில் மும்பையில் (Cipla - 'The **C**hemical, **I**ndustrial & **P**harmaceutical **La**boratories' ' தி கெமிக்கல் இன்டஸ்ட்ரியல் லேபராட்டரீஸ்) வேதியியல், தொழில்துறை மற்றும் மருந்து ஆய்வகங்கள்' என்ற பெயரில் நிறுவப்பட்டது., இந்நிறுவனத்தின் பெயர் 20 ஜூலை 1984 இல் 'சிப்லா லிமிடெட்' என மாற்றப்பட்டது.  
1985 ஆம் ஆண்டில், அமெரிக்க எஃப்.டி.ஏ இந்நிறுவனத்திற்க்கு மொத்த மருந்து உற்பத்தி செய்வதற்க்கு ஒப்புதல் அளித்தது.  

இதன் நிறுவனரான குவாஜா அப்துல் ஹமீத் அவர்களின் மகன் யூசுப் ஹமீத், கேம்பிரிட்ஜ் படித்த ஒரு வேதியியலாளர் அவர் தலைமையில், இந்நிறுவனம் வளரும் நாடுகளில் உள்ள ஏழை மக்களுக்கு சிகிச்சையளிக்க பொதுவான மருந்து மற்றும் எய்ட்ஸ் நோய்க்கான மருந்துகளை தயாரித்து வழங்குகின்றது.  
1995 ஆம் ஆண்டில், சிப்லா உலகின் முதல் வாய்வழியாக எடுத்துக்கொள்ளும், டெஃபெரிபிரோனை அறிமுகப்படுத்திது.  

2001 ஆம் ஆண்டில், சிப்லா எச்.ஐ.வி சிகிச்சைக்கான மருந்துகளை (ஆன்டிரெட்ரோவைரல்கள்) ஒரு பகுதியளவு செலவில் (ஒரு நோயாளிக்கு ஆண்டுக்கு $ 350 க்கும் குறைவாக) வழங்கியது  

உலகை தற்போது அச்சுறுத்திவரும் கொரோனா நோய்க்கு மருந்தாக கருதப்படும் ஹைட்ராக்ஸி குளோரோகுயின் மருந்தும் இந்நிறுவனத்தின் தயாரிப்பு என்பது குறிப்பிடத்தக்கது.
# டாட்டா

**டாட்டா** என்ற தலைப்பில் உள்ள கட்டுரைகள்:  

- டாட்டா குழுமம்
- டாட்டா எலக்சி
- டாட்டா ஸ்டீல்
- டாட்டா கன்சல்டன்சி சர்வீசஸ்
- டாட்டா தேனீர்
- ஜே. ஆர். டி. டாட்டா
- ஜாம்செட்ஜி டாட்டா
- ரத்தன் டாட்டா
- டாட்டா நேனோ